  Майя Бывальцева 31-тӥ гудырикошконысен 6-тӥ куарусёнозь Ижкарын «Гужем карын» («Лето в городе») фестиваль улсын книга арня ортчоз. Со сярысь кар администрацилэн пресс-службаез ивортӥз Вордӥськонысен удмуртарняозь ужрадъёс 18 часысен 19 часозь ортчылозы: – 31-тӥ гудырикошконэ – «Громкие чтения на Малиновой горе» (1-тӥ Тверской ульчаысь 48 номеро юрт вӧзысь шудон интыын); – 1-тӥ куарусёнэ – И. А. Наговицын нимо лыдӟиськоннилэсь «Культурная лаборатория» программа (9-тӥ Январь ульчаысь Палэзьпу скверын); – 2-тӥ куарусёнэ – йӧскалык шудонъёс, шара лыдӟонъёс (Металлургъёслэн скверзы); – 3-тӥ куарусёнэ – «Куда спрятался кот», Ардалан Хайделэн книгаосызъя шара лыдӟонъёс (Воровский нимо ульчаысь 108 номеро юрт вӧзысь шудон интыын); – 4-тӥ куарусёнэ - «Путешествие с Востока на Запад», Марина Бабанскаялэн книгаосызъя шара лыдӟонъёс (Татьяна Барамзина нимо ульчаысь Татьяналэн сквераз). Удмуртарняе, 4-тӥ куарусёнэ, Удмуртилэн шоркараз «Лыдӟиськы, Ижкар!» («Читай, Ижевск!») VIII книга фестиваль (0+) кутскоз. Валтӥсь ужрадъёс Шор площадьын радъяськозы: фестивалез усьтон нуналэ 15 часысен 20 часозь, 5-6 куарусёнэ – 10 часысен 20 часозь. 4-тӥ куарусёнэ 17 часын но 5-тӥ куарусёнэ 14 часын нылпи гожъясен, сказочникен, «Новые приключения Карандаша и Самоделкина» книгаослэн авторенызы Валентин Постниковен пумиськонъёс ортчозы Тодэ вайытом, «Лыдӟиськы, Ижкар!» фестиваль улсын калык историосъя «Мынам трос йӧслыко семьяе» («Моя многонациональная семья») (14+) вожвылъяськон ялӥзы, ужъёсты кутон 31-тӥ гудырикошконэ йылпумъяське. Нош «Гужем карын» фестиваль 20-тӥ куарусёнозь кыстӥськоз.  Тегъёс: Лулчеберет Ижкар Удмуртия фестиваль гужем книгаос  